section_heading: Crack the Skye i Live at the Aragon (2009. – 2010.)
paragraph_text: thumb|desno|Brent Hinds na koncertu 2009. Crack the Skye bio je objavljen 24. ožujka 2009. u normalnoj i deluxe inačici (od kojih potonja sadrži sve skladbe u instrumentalnom obliku, kao i njihove normalne inačice) te se tjedan dana kasnije pojavio na jedanaestom mjestu ljestvice Billboard 200.<ref>  Producent albuma bio je Brendan O'Brien<ref>  te se Scott Kelly iz grupe Neurosis ponovno pojavio kao gostujući glazbenik na naslovnoj pjesmi.<ref> U intervjuu s MusicRadarom, gitarist Bill Kelliher potvrdio je da album govori o "izvantjelesnom iskustvu" te da proučava koncepte astralnog putovanja, crvotočina, teorija Stephena Hawkinga i duhovnog carstva. Album prati kvadriplegičara koji nauči kako postići astralnu projekciju. Na svojem putovanju doleti preblizu Suncu, spaljujući svoju pupčanu vrpcu koja ga povezuje s tijelom i odleti u zaborav. U isto vrijeme u Ruskom Carstvu Rasputin i njegov kult prizivaju duhove te tako dovedu kvadriplegičara u svoje vrijeme. On objašnjava svoju situaciju i predvidi atentat na Rasputina. Rasputin je na koncu ubijen te ga Rasputin vodi natrag do njegova tijela. Sastav je prvi put izveo tri nove skladbe na festivalu Bonnaroo Music Festival, ali nije nastupao ni na kojim drugim koncertima prije objave albuma zbog straha od internetske distribucije i zbog želje za sviranjem pjesama pravoj publici.<ref>  Bubnjar Brann Dailor pjeva glavne vokale na stihovima pjesme "Oblivion". Mastodon je bio glavni sastav na festivalu Scion Rock Fest 28. veljače 2009., svirajući tri skladbe s Crack the Skyea, što je bio prvi put da su te skladbe bile svirane nakon što su bile snimljene i dorađene. Dana 15. svibnja 2009., Mastodon je na emisiji Late Show with David Letterman izveo skraćenu inačicu skladbe "Oblivion".